ગુજરાત વિધાનસભાની ચૂંટણીના બીજા તબક્કાના મતદાન પછી હવે અલગ અલગ એક્ઝિટ પોલ સામે આવી રહ્યા છે. જો કે મોટા ભાગના એક્ઝિટ પોલમાં ભાજપની જીતની વાત કરવામાં આવી છે. ત્યારે સહારા સમય અને સીએનએક્સ સર્વે દ્વારા જાહેર કરવામાં આવેલા એક્ઝિટ પોલ મુજબ ભાજપને આ વખતની ગુજરાત વિધાનસભાની ચૂંટણીમાં 110-120 સીટ મળશે. ત્યારે કોંગ્રેસને 65-70 બેઠકો મળવાની સંભાવના છે. આ સિવાય અન્ય પક્ષોને પણ બે જેવી બેઠક પર જીત મળવાની સંભાવના છે. આ સર્વે મુજબ ફરી એક વાર મોદીનો જાદુ ગુજરાતમાં છવાયેલો રહે અને ભાજપની સત્તા રહે તેવી સંભાવના વ્યક્ત કરવામાં આવી છે.